stanford-oval/wikipedia huggingface dataset:
ראש המטה הכללי (מולדובה)
רשימת ראשי המטה הכללי

| שם | תחילת כהונה | סיום כהונה |
| --- | --- | --- |
| פאבל קיראו | 26 באפריל 1994 | 20 במרץ 1997 |
| ולדימיר דונצול | 20 במרץ 1997 | 24 בדצמבר 1997 |
| יון קורופצ'אן | 16 ביוני 1998 | 25 בספטמבר 2009 |
| ויטליה מרינוצה | 25 בספטמבר 2009 | מאי 2010 |
| יוריה דומיניק | מאי 2010 | 18 בנובמבר 2011 |
| ויטליה סטויאן | 18 בנובמבר 2011 | 2013 |
| איגור גורגן | 2013 | 18 במרץ 2016 |
| איגור קוטיה | 18 במרץ 2016 | 1 ביולי 2019 |
| איגור גורגן | 1 ביולי 2019 | 14 בספטמבר 2021 |
| אדוארד אולדצ'וק | 6 באוקטובר 2021 | 26 בספטמבר 2024 |
| ויטלי מיקוב | 11 באוקטובר 2024 | מכהן |
באבאדוק

| --- | --- |

 מבוסס על:  הסרט הקצר MONSTER
 בימוי:  ג'ניפר קנט 
 הופק בידי:  כריסטיאן מוליר כריסטינה קייטון
 תסריט:  ג'ניפר קנט 
 עריכה:  סיימון נג'ו
 שחקנים ראשיים:  אסי דייוויס נוח ויצמן דניאל הנשול היילי מק'אלהיני ברברה ווסט בן וינספיר
 מוזיקה:  ג'ד קורזל 
 צילום:  ראדק לדצ'זוק
 מדינה:  אוסטרליה
 חברת הפקה:  Screen Australia 
 חברה מפיצה:  Cinetic Media/eOne Films IFC Films
 שיטת הפצה:  וידאו על פי דרישה 
 הקרנת בכורה:  17 בינואר 2014
 משך הקרנה:  94 דק' 
 שפת הסרט:  אנגלית 
 סוגה:  סרט אימה, סרט דרמה 
 מקום התרחשות:  אוסטרליה 
 תקציב:  $2,000,000
 הכנסות:  $4,397,326
 הכנסות באתר מוג'ו:   babadook
 פרסים:  פרס AACTA לסרט הטוב ביותר  פרס AACTA לבימוי הטוב ביותר (ג'ניפר קנט)  פרס AACTA לתסריט המקורי הטוב ביותר (ג'ניפר קנט) 
 thebabadook.com
 דף הסרט ב־IMDb
 
באבאדוק (באנגלית: The Babadook) הוא סרט אימה אוסטרלי, בבימויה של ג'ניפר קנט ובכיכובם של אסי דייוויס ודניאל הנסהול. הסרט הוקרן בפסטיבל סאנדנס 2014 וזכה לביקורות מהללות. הוא הוקרן גם בפסטיבל הקולנוע ירושלים אך לא זכה להפצה מסחרית.
זהו סרט הביכורים של ג'ניפר קנט שמתכתב עם סרטי רומן פולנסקי.
עלילה

הסרט מציג את סיפורה של אמליה וואנק (Amelia Vanek), אם יחידנית ואחות גריאטרית שבן זוגה ואבי ילדה נהרג בתאונה כשהסיע אותה לבית החולים כדי ללדת את בנם. בנה, סמואל, סובל מחרדה ומאמין שמפלצות מתגוררות בביתם ומתקין מלכודות עבורן ברחבי הבית. בנוסף הוא סובל מהתקפי זעם ואלימות שמקשים עליו להתחבר עם ילדים אחרים וללמוד בבית ספר. החרדות והתקפי הזעם נעשים תכופים וקשים יותר ויותר לאחר שאמליה מקריאה לו ספר פופ-אפ מסתורי שמצא על המדף בביתם שנקרא "מר באבאדוק", המספר על מפלצת דמוית אדם בעלת טפרים, לבושה במעיל ומגבעת המענה את קרבנותיה מרגע שאלו מודעים לקיומה, במיוחד בשנתם. אמליה מוטרדת מהספר ומהופעתו המסתורית בביתה, בעוד סמואל משוכנע שהבאבאדוק אמיתי והתהגותו הבעייתית מסלימה, ומגיעה לשיא כאשר מסלקים אותו מבית הספר וכאשר הוא דוחף את בת דודתו מבית עץ בגינתה, שני אירועים שמנתקים את האם ואת בנה מהעולם החיצון.
לאחר קריאת הספר תופעות מוזרות מתחילות לרדוף את בית המשפחה, דלתות נסגרות ופתחות מעצמן, אורות מהבהבים ונורות מתפוצצות. אמליה מוצאת רסיסי זכוכית במזונה, דבר שהיא מייחסת להתנהגותו הבעייתית של סאם, אך הוא מאשים את הבאבאדוק. אמליה מנסה להפטר מהספר בכך שהיא קורעת אותו ומשליכה אותו לאשפה, אך למחרת היא מוצאת את הספר על מפתן דלתה, וכשהיא פותחת אותו היא רואה שהוא השתנה וכעת הוא מכיל דימוים גרפים שלה רוצחת את באגסי, כלב המשפחה, את בנה סאם, ולאחר מכן לוקחת את חיה שלה. בנוסף מופיעות מילים חדשות, לפיהן הבאבאדוק ימשיך להתחזק כל עוד תכחיש את קיומו. בנוסף היא חווה סיוטים בהם היא רואה את הבאבאדוק נכנס לחדרה בלילה.
בעקבות כך שלוותה ומצבה הנפשי של אמליה מתדרדרים והיא מסתגרת בביתה. היא שורפת את הספר והולכת להתלונן במשטרה, אך השוטרים מתייחסים אליה כמשוגעת. היא מתחילה לגלות פחות ופחות סובלנות להתנהגות בנה, דבר שמגיע לשיא כשהיא חותכת את חוט הטלפון לאחר שבנה התקשר לשכנה לבקש עזרה באמצע הלילה. היא חווה חזיון, בו היא רואה את בן זוגה שנפטר והוא מבטיח לה שיחזור אם "תביא לו את הילד". כשהיא מבינה שזה תכסיס של הבאבאדוק, אמליה בורחת ומסתתרת בביתה עד שהבאבאדוק משתלט עליה. תחת השפעתו, היא הורגת את כלב המשפחה ונוטלת סכין כדי להרוג את בנה. סאם מושך אותה למרתף, שם היא נופלת באחת ממלכודותיו והוא קושר אותה במטרה לעזור לה להשתחרר מהבאבאדוק. היא מנסה לחנוק אותו למוות, אך הוא מלטף את פניה ברכות, דבר שעוזר לה להשתחרר מהשפעתו הרצחנית.
אך כאשר סאם מזכיר לה ש"אי אפשר להפטר מהבאבאדוק" לפי הספר, הוא נגרר על ידי כוח בלתי נראה לחדר השינה של אמו, שם הוא מוטח בקירות מספר פעמים. כאשר אימו מצליחה להציל אותו הבאבאדוק מציג לה חזיונות של מות בן זוגה. אמליה מתעמתת עם היצור ומבהירה לו שהוא לא שולט בה, והיצור נסוג למרתף.
הסרט מסתיים באופן שמבדיל אותו מרוב סרטי האימה בז'אנר. במקום לנצח את המפלצת ולגרש אותה, אמליה וסאם בוחרים לשמור את הבאבאדוק במרתף. מצבם הנפשי והגופני משתפר, כמו גם הקשר ביניהם, ואמליה חוזרת לעבוד. בסוף הסרט היא נראית יורדת למרתף הנעול (בו היא גם שומרת את כל חפצי בן זוגה המנוח) עם קערה מלאה בתולעי אדמה. כשהבאבאדוק תוקף אותה היא מרגיעה אותו, והוא נסוג חזרה לאפלה עם קערת התולעים.
תמות ומטפורות

התמות המרכזיות בסרט הן הורות, אבדן ואבל, ותחושת החריגות וחוסר האונים בגידול ילד לא נורמטיבי. רוב הפרשנים רואים במפלצת בסרט התממשות פיזית של אבל ויגון שלא עוּבּד על מות בן זוג והורה. המסר של הסרט הוא שלא ניתן להשתחרר מהאבדן, אבל שניתן ללמוד לחיות איתו בשלום. מבקרים אחרים רואים במפלצת התממשות פיזית של הטראומה אותה ספגה האם, ואת האופנים ההרסניים בה הטראומה מתבטאת ללא עיבוד נכון, כך לדוגמה מסבירים את התחזקות המפלצת ככל שהאם מנסה להדחיק אותה, ואת התעקשות האם להימנע מלהזכיר את בן זוגה המנוח ואף את מבוכתה וכעסה כאשר בנה מזכיר את מותו בסיטואציות בהם זה לא מתאים.
סמואל מפגין מספר מאפיינים מזוהים עם הרצף האוטיסטי, אם כי הוא לא מוצג בסרט כאוטיסט באופן מפורש. הורים רבים לילדים אוטיסטים הזדהו עם דמות האם בסרט ועם המצוקה שהיא חווה, בעיקר עם הלילות חסרי השינה, הבדידות והריחוק שהאם חשה, ותחושת חוסר האונים מול ילד חסר יכולות ויסות רגשי.
צוות שחקנים

אסי דייוויס - אמליה
נוח ויצמן - סמואל
דניאל הנשאל - רובי
היילי מק'אלהיני - קלייר
ברברה וסט - גב' רוץ'
בנג'מין וינספיר - אוסקר
קתי אדאמק - פרו
קרייג בהנה - ווארן
אדם מורגן - סרג'נט
קלואי הארן - רובי
ג’קי פיליפס - בברלי
ברידג'ט וולטרס - נורמה
צ'ארלי הולץ - ילד מספר 2
טים פארסל - באבאדוק
האצ'י - בגסי
הפקה

ג'ניפר קנט, הבמאית, צילמה בשנת 2005 סרט קצר בשם "מפלצת" ובמאי 2014 היא הסבירה בריאיון לתקשורת שהסרט ההוא היווה בסיס להפקת הסרט "באבאדוק".
התסריט נכתב בתחילת 2009 והצילומים נערכו באדלייד, דרום אוסטרליה.
קבלה

"הבאבאדוק" הוא אחד מהסרטים שקיבלו את הביקורות הטובות ביותר בשנת 2014. לפי אתר Rotten Tomatoes שיעור הביקורות החיוביות לסרט עומד על 98% מתוך 239 ביקורות עם ציון ממוצע של 8.2/10, ותמצית הקונצזוס הביקורתי היא ש"הבאבאדוק מסתמך על אימה אמיתית במקום על הבהלות, ומציג סיפור כן ומרגש".
הערות שוליים

1 2  Box Office Mojo (2014-11-28). "Babadook". Box Office Mojo. נבדק ב-2014-12-21.
↑  Courtney Enlow, The Babadook, parenting, and mental illness, SYFY WIRE, ‏2019-10-09 (באנגלית)
ראש ההגנה (בלגיה)

| --- | --- |
 איוש נוכחי:  פרדריק ואנסינה
 תאריך כניסה לתפקיד:  4 ביולי 2024
 דרכי מינוי:  בידי שר ההגנה
 תחום שיפוט:  בלגיה בלגיה
 כפוף:  לשר ההגנה
 דרגה:   גנרל או    גנרל או    אדמירל
 ייסוד המשרה:  28 בפברואר 1958
 איוש ראשון:  ז'אק די קלארק
 https://www.mil.be/nl/over-defensie/
 
ראש ההגנה (בצרפתית: Chef de la Défense; בהולנדית: Chef Defensie) הוא מפקד הכוחות המזוינים של בלגיה. הוא ממונה בידי שר ההגנה והוא היועץ הצבאי הבכיר של ממשלת בלגיה.
התפקיד נוסד ב-28 בפברואר 1958, ובתחילה כיהן בו קצין בדרגת לוטננט גנרל. החל משנת 2002 המכהן בתפקיד הוא הקצין היחיד בצבא בדרגת גנרל או אדמירל. ומאז 4 ביולי 2024 מכהן בו הגנרל פרדריק ואנסינה.
ראשי ההגנה

| דרגה | שם | זרוע | תחילת כהונה | סיום כהונה |
| --- | --- | --- | --- | --- |
|  לוטננט גנרל | ז'אק די קלארק |  כוחות הקרקע הבלגיים | 28 בפברואר 1958 | 30 בנובמבר 1959 |
|  לוטננט גנרל | הברון שארל פול דה קימון |  כוחות הקרקע הבלגיים | 30 בנובמבר 1959 | 30 ביוני 1963 |
|  לוטננט גנרל | ז. וגנר |  כוחות הקרקע הבלגיים | 30 ביוני 1963 | 31 במרץ 1965 |
|  לוטננט גנרל | ו. דסרט |  כוחות הקרקע הבלגיים | 31 במרץ 1965 | 31 במרץ 1968 |
|  לוטננט גנרל | הברון ז'ורז' ויוואריו |  כוחות הקרקע הבלגיים | 31 במרץ 1968 | 14 במרץ 1972 |
|  לוטננט גנרל | ארמאן קריקילי |  חיל האוויר הבלגי | 14 במרץ 1972 | 31 באוקטובר 1979 |
|  לוטננט גנרל | וילי גונטייר |  כוחות הקרקע הבלגיים | 31 באוקטובר 1979 | 30 בספטמבר 1982 |
|  לוטננט גנרל | הברון מוריס גיסמברג |  כוחות הקרקע הבלגיים | 30 בספטמבר 1982 | 21 ביולי 1988 |
|  לוטננט גנרל | ז'וזף שרלייר |  כוחות הקרקע הבלגיים | 21 ביולי 1988 | 30 בספטמבר 1995 |
|  אדמירל | וילי הרטלר |  הצי הבלגי | 30 בספטמבר 1995 | 31 בדצמבר 2002 |
|  גנרל | אוחוסט ואן דל |  חיל האוויר הבלגי | 31 בדצמבר 2002 | 1 באפריל 2009 |
|  גנרל | שארל-אנרי דלקור |  כוחות הקרקע הבלגיים | 1 באפריל 2009 | 29 במרץ 2012 |
|  גנרל | ז'ראר ואן קלנברגה |  חיל האוויר הבלגי | 29 במרץ 2012 | 13 ביולי 2016 |
|  גנרל | מארק קומפרנול |  כוחות הקרקע הבלגיים | 13 ביולי 2016 | 10 ביולי 2020 |
|  אדמירל | מישל הופמן |  הצי הבלגי | 10 ביולי 2020 | 4 ביולי 2024 |
|  גנרל |  פרדריק ואנסינה |  חיל האוויר הבלגי | 4 ביולי 2024 | מכהן |
ראו גם

צבא בלגיה
סדר חייב להיות

פרידריך השני לו מיוחסת האימרה
סדר חייב להיות (בגרמנית: Ordnung muss sein; נהגה: אוֹרדנוּנג מוּס זַיין) הוא ביטוי גרמני המבטא אורח חיים בתרבות ובחינוך הגרמניים.
רעיון הסדר הוא אבן יסוד של התרבות המערבית וממנו נגזר ציות לסמכות. אורח החיים הנגזר מ"סדר חייב להיות" מכתיב עמידה בתור, ציות להוראות, ציות לחוקי תנועה וכו'. ביטוי דומה הוא "חוק וסדר" (Zucht und Ordnung)(גר') שניתן לתרגמו גם כ"משמעת וסדר", המתאר חינוך המלווה בענישה (בעיקר של ילדים ובעבר גם של שוליות, חיילים וימאים).
הביטוי נזכר בספר מהמאה ה-19 בו אדם בשם הנס אומר כי "סדר חייב להיות" כאשר הוא נלקח ללא התנגדות לבית המשוגעים, וזאת כביטוי להשלמה עם המצופה ממנו. ב-1932 ציטט את הביטוי קנצלר גרמניה, פרנץ פון פאפן, וייחס אותו לפרידריך הגדול.
מהמילה סדר (Ordnung) נגזר שמה של המשטרה העירונית בערי גרמניה, "המחלקה לסדר" (Ordnungsamt), וכך עבירות קלות והפרות הסדר המקובל נקראות "Ordnungswidrigkeit", כלומר, "מנוגדות לסדר" (שחייב להיות). ומאותו שורש, דו"ח תנועה נקרא Verkehrsordnungswidrigkeit (מנוגדות לסדר התעבורה).
שובה (מאכל)

| --- | --- |
שוּבָּה מוכן להגשה
שוּבָּה מוכן להגשה
 
 מאכלים
 סוג:  herring salad 
 מטבח:  המטבח הרוסי, המטבח הסובייטי 
 מוצא:  ברית המועצות 
 מרכיבים עיקריים:  מליח, מיונז, בצל הגינה, סלק, תפוח אדמה, סלק, גזר, ביצה, תפוח אדמה, ביצה 
 
שלבי הרכבת הסלט
שוּבָּה (ברוסית: Сельдь под шубой, מילולית: "מליח באדרת פרווה", גם Селёдка под шубой, מילולית: "דג מלוח באדרת פרווה", ידוע גם כ"דג בפרווה") הוא סלט שכבות מהמטבח הרוסי, הכולל ירקות מבושלים (תפוח אדמה, סלק וגזר) מעורבבים במיונז, דג מליח, ביצים קשות ולעיתים גם בצל. מכינים את הסלט ללא ערבוב השכבות, כך שבעת ההגשה נראות בכל פרוסה כל השכבות, כאשר לכל שכבה צבע אופייני.
כל מרכיבי הסלט מגורדים או קצוצים לקוביות קטנות. הרכבת הסלט נעשית בדרך כלל לפי הסדר הבא, מלמטה למעלה:
שכבת מליח שיש המערבבים בו גם בצל סגול (אפור-ורוד),
שכבת תפוחי אדמה מבושלים (צהוב חיוור),
יש המוסיפים שכבת גזר מגורד (כתום),
שכבת סלק מבושל מגורד (סגול),
שכבת חלבוני ביצה קשה (לבן),
שכבת חלמוני ביצה קשה (צהוב עז),
יש המוסיפים מעל מעט בצל ירוק קצוץ או עלי פטרוזיליה להוספת צבע ירוק.
פרוסה המציגה את השכבות השונות של הסלט, בגרסה צמחונית של המנה
אחיזת היהלום של אנגלה מרקל

מרקל ואחיזת היהלום המפורסמת שלה.
אחיזת היהלום של אנגלה מרקל היא מחווה גופנית שנעשתה על ידי הנחת 2 הידיים על הבטן אחת ליד זו כך שקצות האצבעות של 2 הידיים נפגשות והאגודל ואצבע המרה יוצרת צרובעת הדומה לצורתו של יהלום. מחווה גופנית זו נתפסת כסימן ההיכר הבולט ביותר של קנצלרית גרמניה, אנגלה מרקל ונחשבת אחת ממחוות הידיים המוכרות ביותר בעולם.
כאשר מרקל נשאלה כיצד יצרה את הסימן כסימן ההיכר שלה, היא הצהירה כי היא עשתה זאת מכיוון שחיפשה היכן להניח את ידיה וכך זה נוצר. מרקל אף הודתה שהדבר מעיד על חיבתה לסימטריה. אף על פי זאת, המחווה הפך במהרה למושא של תאוריות קונספירציה בנוגע לחלקה של מרקל ב"סדר עולמי חדש" או באילומינטי.
שימוש על ידי תומכים ומתנגדים

מחוות היד שימשה לא פעם את מתנגדיה ומבקריה של מרקל. מלבדם, גם קומיקאים רבים שחיקו אותה, עשו את אחיזת היהלום, ובשילוב של המעילים הצבעוניים שהיא בדרך כלל לובשת. מלבד זאת, גם מפלגתה של מרקל (המפלגה הנוצרית-דמוקרטית הגרמנית) משתמשת במחווה כסמל פוליטי להנהגתה של מרקל.
ב-2 בספטמבר 2013, מספר ימים הבחירות שנערכו באותו החודש חשפה המפלגה הנוצרית-דמוקרטית כרזה ענקית בתחנת הרכבת ברלין האופטבנהוף, שכללה פסיפס תמונות שבנוי מ-2150 תמונות של תומכי המפלגה עושים את "אחיזת היהלום". לצד הפסיפס, נכתבה סיסמה "לשים את עתידה של גרמניה בידיים טובות". באופוזציה מתחו ביקורת על הכרזה וטענו כי היה מדובר בקמפיין "פולחן אישיות מפלצתי". המפלגה עשתה שימוש ב"אחיזת היהלום" גם לקראת הבחירות שנערכו ב-2017. המפלגה פתחה בקמפיין בו פורסמו ברחבי גרמניה כרזות של מרקל ואחיזת היהלום לצד הסיסמה "I love Raute". בנוסף לכך, המפלגה עודדה את תומכיה להעלות תמונות שלהם לצד סיסמה זו.
הערות שוליים

1 2  "'Merkel diamond' takes centre stage in German election campaign". The Guardian. 3 בספטמבר 2013. נבדק ב-8 בספטמבר 2013. {{cite news}}:  (עזרה)
↑  "Merkel mag die tiefe Stimme von Männern und beneidet sie ums Holzhacken". Focus Online (בגרמנית). 2 במאי 2013. נבדק ב-8 בספטמבר 2013. {{cite news}}:  (עזרה)
↑  Wittrock, Philipp (3 בספטמבר 2013). "Angela Merkel Gets Super-Sized". Spiegel Online. נבדק ב-8 בספטמבר 2013. {{cite news}}:  (עזרה)
↑  "Wahlkampf mit der "Merkel-Raute"". Deutsche Welle (בגרמנית). 5 בספטמבר 2013. נבדק ב-8 בספטמבר 2013. {{cite news}}:  (עזרה)
↑  "Galerie". Ich unterstütze Merkel. CDU. אורכב מ-המקור ב-30 באוגוסט 2017. נבדק ב-30 באוגוסט 2017. {{cite web}}:  (עזרה)
ביג דדי

ערך זה עוסק בסרט משנת 1999. אם התכוונתם לראפר אמריקאי, ראו .
| --- | --- |

 בימוי:  דניס דוגן 
 הופק בידי:  ג'וזף מ. קראקיולו אדם סנדלר רוברט סימונדס
 תסריט:  סטיב פרנקס
 עריכה:  ג'ף גורסון 
 שחקנים ראשיים:  אדם סנדלר ג'ואי לורן אדמס קול ספראוס דילן ספראוס
 מוזיקה:  טדי קסטלוסי 
 צילום:  תיאו ואן דה סנדה 
 מדינה:  ארצות הברית 
 חברת הפקה:  Jack Giarraputo Productions 
 חברה מפיצה:  Columbia Pictures
 שיטת הפצה:  וידאו על פי דרישה 
 הקרנת בכורה:  ארצות הברית 25 ביוני 1999 ישראל 23 בספטמבר 1999
 משך הקרנה:  93 דק' 
 שפת הסרט:  אנגלית, איטלקית
 סוגה:  דרמה קומית, התבגרות
 מקום התרחשות:  ניו יורק 
 תקציב:  $34,200,000
 הכנסות:  $234,801,895
 הכנסות באתר מוג'ו:   bigdaddy
 דף הסרט ב־IMDb
 
ביג דדי (באנגלית: Big Daddy) הוא סרט קולנוע מסוגות התבגרות ודרמה קומית שיצא לאקרנים באמצע שנת 1999, בכיכובם של הקומיקאי אדם סנדלר והשחקנית ג'ואי לורן אדמס. הסרט בוים על ידי דניס דוגן, שהמשיך לשתף פעולה עם סנדלר במשך השנים וביים סרטים רבים בכיכובו, ביניהם "צ'אק ולארי", "אל תתעסקו עם הזוהן", "מגודלים" ו"לזרום עם זה". הסרט עוסק סביב חייו של סוני קופאקס (סנדלר), בוגר בית ספר למשפטים עצלן במיוחד שמחליט לאמץ ילד בשם ג'וליאן (קול ודילן ספראוס) במטרה להרשים את חברה שלו, אולם הדברים לא מתנהלים כמצופה והוא כעת מוצא את עצמו, בעל כורחו, מגדל ילד בן 5. הסרט זכה בשמונה פרסים.
צוות שחקנים

אדם סנדלר בתור סוני קופאקס
ג'ואי לורן אדמס בתור ליילה מאלוני
קול ספראוס בתור ג'וליאן "פרנקנשטיין" מקגראת'
דילן ספראוס בתור ג'וליאן "פרנקשטיין" מקגראת'
ג'ון סטיוארט בתור קווין גריטי
ג'פרי הורן בתור סיד
ג'וש מוסטל בתור ארתור ברוקס
לזלי מאן בתור קורין מאלוני
אלן קוברט בתור פיל ד'איימאטו
רוב שניידר בתור השליח
קריסטי סוונסון בתור ונסה
ג'וזף בולוגנה בתור לני קופאקס
פיטר דנטה בתור טומי גרייטון
ג'ונתן לורן בתור מייק
סטיב בושמי בתור ההומלס
טים הרליהיי בתור הקנגורו המזמר
ג'קי סנדלר בתור המלצרית ג'קלין טיטון
דניס דוגן בתור האיש שמסרב להביא לג'וליאן ממתקים
מת'וד מן בתור איש מספר שבע
פסקול

| מס' | שם | משך |
| --- | --- | --- |
| 1. | Sweet Child o' Mine (קאבר של שריל קרואו, במקור של Guns N' Roses)   |   |
| 2. | When I Grow Up (סינגל של Garbage)   |   |
| 3. | Peace Out (אדם סנדלר מתוך סצנה בסרט)   |   |
| 4. | Just Like This (שיר של לימפ ביזקיט)   |   |
| 5. | Only Love Can Break Your Heart (קאבר של Everlast, במקור של ניל יאנג)   |   |
| 6. | Ga Ga (שיר של מלאני סי)   |   |
| 7. | What Is Life (קאבר של שון מולינס, במקור של ג'ורג' האריסון)   |   |
| 8. | The Kiss (אדם סנדלר מתוך סצנה בסרט)   |   |
| 9. | Instant Pleasure (שיר של רופוס ויינרייט)   |   |
| 10. | Ooh La La (שיר של The Wiseguys)   |   |
| 11. | Sid (אדם סנדלר מתוך סצנה בסרט)   |   |
| 12. | If I Can't Have You (שיר של שיבון אלימן)   |   |
| 13. | Smelly Kid (אדם סנדלר מתוך סצנה בסרט)   |   |
| 14. | Passin' Me By (The Pharcyde מתוך סצנה בסרט)   |   |
| 15. | Rush (שיר של Big Audio Dynamite)   |   |
| 16. | Hooters (אלן קוברט מתוך סצנה בסרט)   |   |
| 17. | Babe (שיר של Styx)   |   |
| 18. | Overtime (אדם סנדלר מתוך סצנה בסרט)   |   |
| 19. | The Kangaroo Song (טים הרליהיי בשיר במיוחד בשביל הסרט)   |   |
| 20. | The Best of Times (שיר של Styx)   |   |
ביקורות

הסרט קיבל ביקורות מעורבות; אתר הביקורות Rotten Tomatoes העניק בשכלול הסופי 40% מתוך 100% בהסתמך על 92 מבקרים, וציין כי "אדם סנדלר מזכה את עצמו באופן נפלא, אולם הקסם הזה אינו מספיק כדי לכפות על התנודה בין ההומור הגולמי לרגשנות היתר בביג דדי". אתר הביקורות Metacritic העניק ביקורת מעורבת או ממוצעת עם ציון דומה של 41% מתוך 100% בציון הכולל, בהסתמך על 26 מבקרים. בישראל אתר Seret.co.il העניק ציון של 8.2 מתוך 10 בהסתמך על 45 הצבעות. באתר וואלה הישראלי הגולשים העניקו 4 כוכבים מתוך 5 בהסתמך על 152 מצביעים.
פרסים ומועמדויות

| שנה | טקס | קטגוריה | מועמדות | הערות |
| --- | --- | --- | --- | --- |
| 1999 | YoungStar Awards | ההופעה הטובה ביותר של שחקן צעיר בסרט קומדיה | קול ודילן ספראוס | מועמדות |
| 1999 | פרסי בחירת הנוער | בחירת הקולנוע: הסרט של הקיץ | ביג דדי | זכייה |
| 1999 | פרסי בחירת הנוער | בחירת הקולנוע: השחקן הטוב ביותר | אדם סנדלר | מועמדות |
| 2000 | Young Artist Awards | ההופעה הטובה ביותר בסרט באורך מלא של שחקן צעיר עד גיל 10 | קול ודילן ספראוס | מועמדות |
| 2000 | פרס ראזי | השחקן הגרוע ביותר | אדם סנדלר | זכייה |
| 2000 | פרס ראזי | הסרט הגרוע ביותר | ביג דדי | מועמדות |
| 2000 | פרס ראזי | שחקן המשנה הגרוע ביותר | רוב שניידר | מועמדות |
| 2000 | פרס ראזי | הבמאי הגרוע ביותר | דניס דוגן | מועמדות |
| 2000 | פרס ראזי | התסריט הגרוע ביותר | סטיב פרנקס, טים הרליהיי ואדם סנדלר | מועמדות |
| 2000 | פרסי בחירת הקהל | סרט הקומדיה האהוב ביותר | ביג דדי | זכייה |
| 2000 | פרסי הקולנוע של MTV | ההופעה הקומית הטובה ביותר | אדם סנדלר | זכייה |
| 2000 | פרסי הקולנוע של MTV | ההופעה הגברית הטובה ביותר | אדם סנדלר | מועמדות |
| 2000 | פרסי הקולנוע של MTV | הצמד הטוב ביותר על המסך | אדם סנדלר עם קול ודילן ספראוס | מועמדות |
| 2000 | פרסי בחירת הילדים של ניקלודיאון | סרט אהוב | ביג דדי | זכייה |
| 2000 | פרסי בחירת הילדים של ניקלודיאון | שחקן קולנוע אהוב | אדם סנדלר | זכייה |
| 2000 | GLAAD Media Awards | סרט מצטיין | ביג דדי | מועמדות |
| 2000 | Blockbuster Entertainment Awards | השחקן הטוב ביותר - קומדיה | אדם סנדלר | זכייה |
| 2000 | Blockbuster Entertainment Awards | שחקנית המשנה הטוב ביותר - קומדיה | ג'ואי לורן אדמס | מועמדות |
| 2000 | Blockbuster Entertainment Awards | שחקן המשנה הטוב ביותר - קומדיה | קול ודילן ספראוס | מועמדות |
| 2000 | BMI Film & TV Awards | מוזיקה בסרט | טדי קסטלוצ'י | זכייה |
הערות שוליים

↑  Big Daddy (1999), http://www.rottentomatoes.com/, ארכיון
↑  Big Daddy, http://www.metacritic.com/, פורסם ב-25 ביוני 1999
↑  ביג דדי, http://www.seret.co.il/, ארכיון
↑  ביג דדי (1999), http://movies.walla.co.il/, ארכיון
| 0 | 1 | 2 |
| --- | --- | --- |
| הקודם: (פרס לא קיים) | פרס בחירת הנוער לבחירת סרט – קיץ   1999: ביג דדי  | הבא: 2000: מת לצעוק |
| --- | --- |
בקרת זהויות :  MusicBrainz release group: f5dc7df4-6292-3483-b299-21a15452c0ad
מליסה מקארתי

| --- | --- |

מקארתי, 2018
 לידה:  26 באוגוסט 1970 (בת 54) פליינפילד, אילינוי, ארצות הברית ארצות הברית
 שם לידה:  Melissa Ann McCarthy 
 מדינה:  ארצות הברית ארצות הברית
 תקופת הפעילות:  מ-1997
 מקום לימודים:  Joliet Catholic Academy  Southern Illinois University  אוניברסיטת דרום אילינוי קרבונדייל 
 בן או בת זוג:  בן פאלקון (8 באוקטובר 2005–?) 
 צאצאים:  Vivian Falcone, Georgette Falcone 
 מספר צאצאים:  2
 פרסים והוקרה:  פרס אמי
 פרופיל ב-IMDb
 
מליסה אן מקארתי (באנגלית: Melissa Ann McCarthy; נולדה ב-26 באוגוסט 1970) היא שחקנית, קומיקאית, מעצבת אופנה, תסריטאית ומפיקת טלוויזיה אמריקאית. זוכת שני פרסי אמי ומועמדת שני פרסי אוסקר ושני פרסי גלובוס הזהב. מוכרת בזכות תפקידה בתור סוקי סיינט ג'יימס בסדרה "בנות גילמור" ברשת The WB, בתור מולי פלין בסדרה "מייק ומולי" ברשת CBS, ובזכות הופעותיה בקומדיות: "מסיבת רווקות", "חיים כמו שמכירים", "תוכנית גיבוי", "חשבון משותף" ו"מרגלת".
ביוגרפיה

מקארתי נולדה בכפר פיינפילד, אילינוי שבארצות הברית למשפחה נוצרית-קתולית. הוריה הם סנדי ומייקל מקארתי. למדה ב"אקדמיית ג'ולייט הקתולית". החלה את דרכה כסטנדאפיסטית והייתה חלק מהרכב התיאטרון הקומי The Groundlings. מקארתי היא בת-דודתה של השחקנית והדוגמנית ג'ני מקארתי.
קריירה

מקארתי פרצה לתודעה בזכות סדרת הדרמה "בנות גילמור" ברשת The WB, בה שיחקה במשך שבע עונות בתפקיד השפית סוקי סיינט ג'יימס, חברתה הטובה של גיבורת הסדרה לורליי גילמור אותה גילמה לורן גרהאם.
מקארתי החלה את דרכה בקולנוע עם הופעות קטנות למדי בסרטים "החיים של דייוויד גייל", "פאמקין" ו"המלאכיות של צ'רלי".
את תפקידה הראשי הראשון קיבלה מקארתי במותחן הפסיכולוגי "תשיעיות", בו שיחקה שלוש דמויות שונות לצידו של ראיין ריינולדס. באותה שנה הופיעה בסיטקום "סמנתה מי?" בתור דנה חברתה של הגיבורה סמנתה ניולי אותה גילמה כריסטינה אפלגייט.
בשנת 2010 שיחקה מקארתי בקומדיות "חיים כמו שמכירים" בתור דידי, שכנתם של זוג ההורים הנבחרים הולי ברנסון ואריק מסר (קתרין הייגל וג'וש דוהאמל) ו"תוכנית גיבוי" לצידה של ג'ניפר לופז.
בשנת 2011 שיחקה מקארתי בסרט הקומדיה המצליח "מסיבת רווקות", על הופעתה זכתה בפרסי מבקרים נחשבים והייתה מועמדת לפרס אוסקר לשחקנית המשנה הטובה ביותר ולפרס גילדת שחקני המסך לשחקנית המשנה הטובה ביותר. עוד באותה שנה, זכתה מקארתי בפרס אמי לשחקנית הקומית הטובה ביותר בתפקיד ראשי על הופעתה בקומדיית המצבים "מייק ומולי" בתור המורה המלאה והחיננית מולי פלין.
בשנת 2013 שיחקה לצדה של סנדרה בולוק בסרט "עצבניות אש" בתור שאנון מולינס, ובהמשך השנה שיחקה לצדו של ג'ייסון בייטמן בסרט "חשבון משותף" בתור סנדי פטרסון/דיאנה.
בשנת 2014 שיחקה בסרט "וינסנט הקדוש". בשנת 2015 כיכבה יחד עם ג'וד לאו וג'ייסון סטיית'האם בסרט הקומי ״מרגלת" שכתב וביים פול פייג, שם שיחקה בתפקיד הראשי בתור סוזן קופר.
בשנת 2016 כיכבה בקומדיה "הבוסית" לצד קריסטן בל. באותה שנה שיחקה בסרט הקומי "מכסחות השדים", המבוסס על הסרט מ-1984, כשבסרט המחודש היא מככבת לצד השחקניות קריסטן ויג, לזלי ג'ונס וקייט מקינון.
בשנת 2018 כיכבה מקארתי בסרט אודות חייה ופשעיה של הסופרת לי ישראל, "האם אי פעם תסלחי לי?". הסרט היה מועמד ל-3 פרסי אוסקר, כולל מועמדות של מקארתי לפרס האוסקר לשחקנית הטובה ביותר. בהמשך השנה, שיחקה בסרט "האמא של המסיבות" ובסרט "בובה של רצח".
בשנת 2019 כיכבה בסרט הפשע "קיטצ'ן" אודות נשות מאפיונרים משכונת הלס קיצ'ן של שנות השבעים בניו יורק שלוקחות את העסק לידיהן לאחר שה-FBI עוצרים את בעליהן.
שיחקה את המכשפה אורסולה בסרט הלייב אקשן של דיסני "בת הים הקטנה", שיצא במאי 2023.
קריירה > עיצוב

ב-2016 הקימה קו אופנה בעיצוב אישי לנשים במידות גדולות.
חיים אישיים

ב-8 באוקטובר 2005 נישאה מקארתי לשחקן והבמאי האמריקאי, בן פאלקון, אותו הכירה כאשר הייתה חלק מהרכב התיאטרון הקומי The Groundlings. לזוג יש שתי בנות, ויויאן וג'ורג'ט. ההיריון של מקארתי עם ויויאן נכתב בעונה האחרונה של "בנות גילמור". ויויאן וג'ורג'ט הופיעו שתיהן בסרט "הבוסית" מ-2016, כשהראשונה משחקת גרסה צעירה יותר של דמותה של אמה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | גו | סנדרה |  |
| 2000 | המלאכיות של צ'רלי | דוריס |  |
| 2000 | מי הטביע את מונה? | שירלי |  |
| 2000 | הילד | מלצרית |  |
| 2002 | מתוקה | סיסי פינקוס |  |
| 2002 | גלגל שלישי | מרילין |  |
| 2002 | הרדוף לבן | פרדמדיקית |  |
| 2003 | החיים של דייוויד גייל | ניקו |  |
| 2003 | המלאכיות של צ'רלי: בהילוך גבוה | אישה בזירת הפשע |  |
| 2007 | Cook Off! | אמבר סטראנג |  |
| 2007 | התשעיות | מרגרט / מליסה / מארי |  |
| 2008 | רק תוסיף מים | סלמה |  |
| 2008 | Pretty Ugly People | בקי |  |
| 2010 | תוכנית גיבוי | קרול |  |
| 2010 | Love & Distrust | טוני |  |
| 2010 | חיים כמו שמכירים | די-די |  |
| 2011 | מסיבת רווקות | מייגן פרייס |  |
| 2012 | הכל יחסים | קתרין |  |
| 2013 | חשבון משותף | דיאנה / דון בודג'י |  |
| 2013 | הנגאובר 3: חוזרים לווגאס | קאסי |  |
| 2013 | עצבניות אש | הבלשית שאנון מולינס |  |
| 2014 | תמי | תמי בנקס | גם תסריטאית ומפיקה |
| 2014 | וינסנט הקדוש | מגי ברונסטיין |  |
| 2015 | מרגלת | סוזן קופר |  |
| 2016 | הבוסית | מישל דארנל | גם תסריטאית ומפיקה |
| 2016 | סוכן וחצי | דרלה מק׳גקיאן |  |
| 2016 | מכסחות השדים | ד"ר אביגיל "אבי" ייטס |  |
| 2018 | האמא של המסיבות | דיאנה מיילס | גם תסריטאית ומפיקה |
| 2018 | בובה של רצח | הבלשית קוני אדוארדס | גם מפיקה |
| 2018 | האם אי פעם תסלחי לי? | לי ישראל |  |
| 2019 | קיטצ'ן | קטי ברנן |  |
| 2020 | סופר אינטליגנציה | קרול ויויאן פיטרס | גם מפיקה |
| 2021 | כוח רעם | לידיה ברמן / הפטיש | גם מפיקה |
| 2021 | הזרזיר | לילי מיינארד |  |
| 2022 | תור: אהבה ורעם | הלה |  |
| 2023 | בת הים הקטנה | אורסולה |  |
| 2023 | Genie | פלורה |  |
| 2024 | הקרב על הפופ-טארט | דונה סטנקובסקי |  |